Andijon viloyatida aholi, shu jumladan yoshlar oʻrtasida kompyuter texnologiyalari va Internet jahon axborot tarmogʻidan samarali foydalanishni tashkil etish chora-tadbirlari toʻgʻrisida
(resolution, 2023-12-29)

Andijon viloyatida aholi, shu jumladan yoshlarning mafkuraviy immunitetini kuchaytirish, ijodiy va intellektual salohiyatini roʻyobga chiqarish uchun sharoitlar yaratish, ularni kompyuter texnologiyalari, dasturlash asoslari, kompyuter oʻyinlari va kompyuter sportiga (kibersportga) jalb etish boʻyicha keng koʻlamli ishlar amalga oshirilmoqda. Shu bilan birga, xalqaro miqyosda zamonaviy texnologiyalarga asoslangan raqamli iqtisodiyotning jadal rivojlanishi axborot-kommunikatsiya texnologiyalari sohasida yuqori malakali dasturchi va mutaxassislarni tayyorlash tizimini takomillashtirish, umumtaʼlim maktablarini zamonaviy kompyuter texnologiyalari bilan taʼminlash va yuqori tezlikdagi Internet jahon axborot tarmogʻiga ulanish, kompyuter oʻyinlari va kibersportni yoshlar oʻrtasida yanada ommalashtirish, shuningdek, axborot texnologiyalariga yoʻnaltirilgan adabiyotlar turlari va hajmlarini koʻpaytirishni talab etmoqda. Andijon viloyatida yoshlarning axborot-kommunikatsiya texnologiyalari sohasiga boʻlgan qiziqishini yanada oshirish, kompyuter oʻyinlari va kibersportni rivojlantirish ishlariga keng jalb qilish uchun qulay shart-sharoit yaratish, ularga zamonaviy raqamli texnologiyalar, dasturlash asoslari, elektron tijorat yoʻnalishlarini oʻrgatish maqsadida Vazirlar Mahkamasi qaror qiladi: 1. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Xalq taʼlimi vazirligi, Jismoniy tarbiya va sport vazirligi, Oʻzbekiston yoshlar ittifoqining: Andijon viloyati tuman (shahar)larida yuridik shaxs tashkil etmagan holda Dasturiy mahsulotlar va axborot texnologiyalari texnologik parki direksiyasining tarkibiy boʻlinmasi shaklida raqamli texnologiyalar oʻquv markazlarini (keyingi oʻrinlarda markazlar deb ataladi) tashkil qilish; Andijon viloyati umumtaʼlim maktablarida kompyuter texnologiyalari, kompyuter oʻyinlari va kibersport boʻyicha toʻgaraklarni (keyingi oʻrinlarda toʻgaraklar deb ataladi) belgilangan tartibda tashkil etish toʻgʻrisidagi takliflari maʼqullansin. 2. Quyidagilar: a) markazlarning asosiy vazifalari etib belgilansin: yoshlarga kompyuter dasturlash tillarini, robototexnika, axborot texnologiyalari va elektron tijorat sohasida innovatsion tadbirkorlik asoslarini oʻrgatish; yoshlarning kompyuter oʻyinlari, kibersportga qiziqishini oshirish, ushbu sohada sportchilarni tayyorlash, musobaqalar va boshqa tadbirlarni oʻtkazish hamda ularda yoshlarning ishtirok etishini taʼminlash; milliy qadriyatlarni, madaniy va xalq merosini targʻib qiluvchi mahalliy dasturiy taʼminotlar, dizayn ishlari, oʻyinlar hamda video mahsulotlarini yaratishga yoshlarni keng jalb qilish; raqamli texnologiyalar sohasida mahorat darslari, treninglar, ilmiy-amaliy konferensiyalar va seminarlar oʻtkazish; axborot-kommunikatsiya texnologiyalari sohasida malaka oshirish kurslarini tashkil etish; b) toʻgaraklarning asosiy vazifalari etib belgilansin: yoshlarga kompyuter dasturlash asoslari, kompyuter savodxonligi, axborot texnologiyalari asoslarini oʻrgatish; yoshlarning boʻsh vaqtlarida kibersport hamda axborot texnologiyalariga qiziqishini oshirish, ushbu sohada ularga kasbiy koʻnikmalar berish. 3. Quyidagilar: Andijon viloyatida aholi, shu jumladan yoshlar oʻrtasida kompyuter texnologiyalari va Internet jahon axborot tarmogʻidan samarali foydalanishni tashkil etish boʻyicha chora-tadbirlar dasturi (keyingi oʻrinlarda Chora-tadbirlar dasturi deb ataladi) 1-ilovaga muvofiq; Andijon viloyatida raqamli texnologiyalar oʻquv markazlari hamda umumtaʼlim maktablarida kompyuter texnologiyalari, kompyuter oʻyinlari va kibersport toʻgaraklarini tashkil etishni muvofiqlashtirish boʻyicha respublika ishchi guruhining (keyingi oʻrinlarda respublika ishchi guruhi deb ataladi) tarkibi 2-ilovaga muvofiq; Andijon viloyatida raqamli texnologiyalar oʻquv markazlari joylashtiriladigan manzillar roʻyxati 3-ilovaga muvofiq tasdiqlansin. 4. Belgilansinki, Chora-tadbirlar dasturiga muvofiq aholi, shu jumladan yoshlar oʻrtasida kompyuter texnologiyalari va Internet jahon axborot tarmogʻidan samarali foydalanishni tashkil etish ishlarida, birinchi navbatda, umumtaʼlim maktablarining mavjud imkoniyatlaridan keng foydalaniladi. 5. Respublika ishchi guruhi Chora-tadbirlar dasturida nazarda tutilgan vazifalarning ijrosini har chorakda kamida bir marta tahlil qilib, ularni amalga oshirishga toʻsqinlik qilayotgan muammolarni bartaraf etib borish choralarini koʻrsin. 6. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Xalq taʼlimi vazirligi, Andijon viloyati hokimligi bilan birgalikda yoshlarni kompyuter texnologiyalari va Internet jahon axborot tarmogʻidan samarali foydalanishga keng jalb etish borasidagi barcha mavjud imkoniyatlardan samarali va toʻliq foydalangan holda, oʻquvchi-yoshlarning boʻsh vaqtlarini mazmunli oʻtkazish maqsadida umumtaʼlim maktablarida yoshlarning qiziqishlaridan kelib chiqib, bir oy muddatda kompyuter texnologiyalari, kompyuter oʻyinlari va kibersport boʻyicha toʻgaraklar faoliyatini yoʻlga qoʻysin. Bunda: a) Oʻzbekiston Respublikasi Xalq taʼlimi vazirligi Axborot texnologiyalari va kommunikatsiyalarini rivojlantirish vazirligi bilan birgalikda: toʻgaraklar faoliyatini tashkil etish, toʻgaraklarni tegishli kadrlar va metodik qoʻllanmalar bilan taʼminlash, umumtaʼlim maktablarida muntazam turli tadbirlar, koʻrik-tanlovlar oʻtkazilishini tashkil etish; toʻgaraklarning faoliyat yuritishi, tadbirlar oʻtkazilishi uchun zarur boʻladigan xonalarni ajratish va tegishli shart-sharoit yaratish, ularga oʻquvchi-yoshlar qatnovini yoʻlga qoʻyish boʻyicha; b) Andijon viloyati hokimligi umumtaʼlim maktablarida toʻgaraklarni tashkil etish uchun zarur boʻladigan oʻquv-qoʻllanmalar va boshqa inventarlar bilan taʼminlash boʻyicha masʼul etib belgilansin. 7. Andijon viloyati hokimligi Axborot texnologiyalari va kommunikatsiyalarini rivojlantirish vazirligi, Xalq taʼlimi vazirligi takliflari asosida bir oy muddatda toʻgaraklar uchun zarur boʻladigan inventarlarni xarid qilish masalalarini hal etsin. 8. Oʻzbekiston Respublikasi Xalq taʼlimi vazirligi, Axborot texnologiyalari va kommunikatsiyalarini rivojlantirish vazirligi Andijon viloyati hokimligi bilan birgalikda: joriy yilning dekabr oyidan boshlab toʻgaraklar rahbarlari va oʻqituvchilarining malaka oshirish kurslarini Andijon viloyati xalq taʼlimi xodimlarini qayta tayyorlash va malakasini oshirish markazida tashkil etish; malaka oshirish kurslarida mashgʻulot oʻtkazish uchun sohaning malakali, yetuk mutaxassis va oʻqituvchilarini jalb etish hamda ularning oylik maoshlarini belgilangan tartibda qoplash choralarini koʻrsin. 9. Belgilansinki: a) markazlar yetakchi oʻquv muassasalarining malakali mutaxassis, ekspertlarini markazlarda oʻquv mashgʻulotlarini oʻtkazish uchun shartnoma asosida jalb qiladi; b) markazlarda yoshlar uchun qisqa muddatli bepul hamda chuqurlashtirilgan uzoq muddatli pulli oʻquv kurslari tashkil etiladi; v) markazlarda davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlar xodimlari uchun pulli malaka oshirish kurslari tashkil etiladi; g) markazlarni tashkil etish va ularning faoliyatini amalga oshirish bilan bogʻliq xarajatlar quyidagi mablagʻlar hisobidan amalga oshiriladi: markazlar joylashtiriladigan bino va inshootlarni rekonstruksiya qilish va mukammal taʼmirlash, ularni zarur mebel va inventar bilan jihozlash, markazlar joylashtiriladigan bino va inshootlar atrofini obodonlashtirish, shuningdek, markazlarning boshqa joriy xarajatlarini qoplash — tashkilotchilarning mablagʻlari, homiylik xayriyalari hamda oʻquv kurslari va malaka oshirish kurslaridan tushadigan mablagʻlar; markazlarni zarur texnik infratuzilma, texnik qurilmalar va jihozlar bilan taʼminlash — tashkilotchilarning mablagʻlari, oʻquv kurslari va malaka oshirish kurslaridan tushadigan mablagʻlar, homiylik xayriyalari va Raqamli texnologiyalarni rivojlantirish jamgʻarmasi mablagʻlari; markazlar xodimlari hamda shartnoma asosida jalb qilinadigan mutaxassis, ekspert hamda boshqa xodimlar mehnatiga haq toʻlash — 2019-yilda Raqamli texnologiyalarni rivojlantirish jamgʻarmasi mablagʻlari, 2020-yildan boshlab esa — markazlar tomonidan koʻrsatilgan pulli xizmatlardan tushadigan mablagʻlar; d) toʻgaraklarni tashkil etish va ularning faoliyatini amalga oshirish bilan bogʻliq xarajatlar quyidagi mablagʻlar hisobidan amalga oshiriladi: umumtaʼlim maktablarini tegishli dastur doirasida kompyuter sinflari bilan taʼminlash — xalqaro va xorijiy moliya institutlari mablagʻlari va qonunchilikda taqiqlanmagan boshqa manbalar; toʻgaraklarda faoliyat koʻrsatayotgan umumtaʼlim maktablari xodimlari, shuningdek, shartnoma asosida jalb qilinadigan mutaxassis, ekspert hamda boshqa xodimlar mehnatiga haq toʻlash, toʻgaraklarning boshqa joriy xarajatlarini qoplash — toʻgaraklarda taʼlim berishda pullik xizmat koʻrsatishdan olingan daromadlar; toʻgaraklarga taqdim etiladigan yuqori tezlikdagi Internet jahon axborot tarmogʻi xizmatlari va “ZiyoNET” tarmogʻiga kirish uchun belgilangan tariflar asosida xarajatlarni qoplash — Andijon viloyati mahalliy budjeti, tumanlar (shaharlar) budjetlari hisobiga ushbu maqsadlarga ajratiladigan mablagʻlar doirasida belgilangan tartibda amalga oshiriladi. 10. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Xalq taʼlimi vazirligi, Oliy va oʻrta maxsus taʼlim vazirligi, Jismoniy tarbiya va sport vazirligi bilan birgalikda uch oy muddatda markazlar va toʻgaraklar uchun zamonaviy raqamli texnologiyalar, dizayn ishlari, elektron tijorat, dasturlash asoslari, kompyuter oʻyinlari va kibersport boʻyicha oʻquv dasturlarini ishlab chiqsin va belgilangan tartibda tasdiqlasin. 11. Respublika Maʼnaviyat va maʼrifat markazi yoshlarni madaniyat va sanʼatga jalb etish, ularning boʻsh vaqtlarini mazmunli tashkil etish borasidagi vazifalarni amalga oshirishda muntazam ravishda tegishli tahliliy ishlarni olib borsin, yoshlarning toʻgaraklarga qatnashi, ushbu joylarda oʻtkazilayotgan tadbirlarning mazmundorligini oʻrganish boʻyicha doimiy monitoring yuritsin hamda natijalari boʻyicha Oʻzbekiston Respublikasi Axborot texnologiyalari va kommunikatsiyalarini rivojlantirish vazirligiga tegishli tavsiyalar berib borsin. 12. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga kitobxonlikni rivojlantirish borasida Andijon viloyatida olib borilayotgan islohotlarni keng yoritish, shuningdek, ushbu yoʻnalishda amalga oshirilayotgan chora-tadbirlarning mazmuni va mohiyatini tushuntirish ishlarini tashkil qilish tavsiya etilsin. 13. Mazkur qarorning bajarilishini nazorat qilish Oʻzbekiston Respublikasi axborot texnologiyalari va kommunikatsiyalarini rivojlantirish vaziri Sh.M. Sadikov, xalq taʼlimi vaziri Sh.X. Shermatov zimmasiga hamda Oʻzbekiston Respublikasi Vazirlar Mahkamasining Telekommunikatsiyalar, IT-texnologiyalar va innovatsion faoliyatni rivojlantirish, axborot xavfsizligini taʼminlash masalalari kotibiyatiga yuklansin. T/r Amalga oshiriladigan tadbirlar Bajarish muddati Ijro uchun masʼullar Sarf-xarajatlar (mln soʻm) Moliyalashtirish manbalari Amalga oshirish mexanizmi I. Axborot-kommunikatsiya texnologiyalari infratuzilmasini rivojlantirish 1. Xalq taʼlimi muassasalarining yuqori tezlikdagi Internet jahon axborot tarmogʻiga ulanishini taʼminlash. 2019-2020-yillar Axborot texnologiyalari va kommunikatsiyalarini rivojlantirish vazirligi, Xalq taʼlimi vazirligi 114 355,0 Masʼul vazirlik va idoralar mablagʻlari hisobidan 785 ta xalq taʼlimi muassasalariga qurilmalarni tanlov asosida xarid qilish va qurilish hamda montaj ishlarini amalga oshirish. 2. Davlat tibbiyot muassasalari va tashkilotlarining yuqori tezlikdagi Internet jahon axborot tarmogʻiga ulanishini taʼminlash. 2019-2020-yillar Axborot texnologiyalari va kommunikatsiyalarini rivojlantirish vazirligi, Sogʻliqni saqlash vazirligi 33 477,0 Masʼul vazirlik va idoralar mablagʻlari hisobidan 272 ta davlat tibbiyot muassasalari va tashkilotlariga qurilmalarni tanlov asosida xarid qilish va qurilish hamda montaj ishlarini amalga oshirish. 3. Maktabgacha taʼlim muassasalarini yuqori tezlikdagi Internet jahon axborot tarmogʻiga ulanishini taʼminlash. 2020-yil iyul Axborot texnologiyalari va kommunikatsiyalarini rivojlantirish vazirligi, Maktabgacha taʼlim vazirligi 56 549,0 Masʼul vazirlik va idoralar mablagʻlari hisobidan 459 ta maktabgacha taʼlim muassasalariga qurilmalarni tanlov asosida xarid qilish va qurilish hamda montaj ishlarini amalga oshirish. II. Raqamli texnologiyalar oʻquv markazlarini tashkil qilish 4. Andijon viloyati tuman (shahar)larida Raqamli texnologiyalar oʻquv markazini zarur infratuzilma, texnik qurilmalar va jihozlar bilan taʼminlash: Andijon viloyati hokimligi, tuman (shahar) hokimliklari, Axborot texnologiyalari va kommunikatsiyalarini rivojlantirish vazirligi, Oʻzbekiston yoshlar ittifoqi Har bir tuman (shahar) uchun 450,0 Tashkilotchilarning mablagʻlari hisobidan 1. Binoni taʼmirlash. 2. Zarur texnik qurilmalar va jihozlarni xarid qilish. 3. Markazni yuqori tezlikdagi Internet jahon axborot tarmogʻi bilan taʼminlash. 4. Markazda lokal tarmoq tashkil etish. Andijon shahrida; 2019-yil dekabr Asaka tumanida; 2020-yil iyun Shahrixon tumanida; 2020-yil dekabr Oltinkoʻl tumanida; 2021-yil iyun Baliqchi tumanida; 2021-yil dekabr Boʻz tumanida; 2022-yil iyun Buloqboshi tumanida; 2022-yil dekabr Jalaquduq tumanida; 2023-yil iyun Izboskan tumanida; 2023-yil dekabr Qoʻrgʻontepa tumanida; 2024-yil iyun Marhamat tumanida; 2024-yil dekabr Paxtaobod tumanida; 2025-yil iyun Ulugʻnor tumanida; 2025-yil iyun Xoʻjaobod tumanida; 2025-yil dekabr Andijon tumanida; 2025-yil dekabr Xonobod shahrida. 2025-yil dekabr 5. Raqamli texnologiyalar oʻquv markazlarida zamonaviy oʻquv kurslarni tashkil etish. Doimiy Axborot texnologiyalari va kommunikatsiyalarini rivojlantirish vazirligi, Xalq taʼlimi vazirligi 2 980,5 Tashkilotchilarning mablagʻlari hisobidan 1. Markazlar uchun oʻqituvchi-murabbiylarni tayyorlash va oʻquv dasturlarni ishlab chiqish. 2. Markazlarga tinglovchi-larni tanlab olish va oʻqitishni tashkil qilish. 6. Umumtaʼlim maktablari oʻqituvchilarini axborot-kommunikatsiya texnologiyalari sohasida bilim va koʻnikmalarini yanada oshirish maqsadida Raqamli texnologiyalar oʻquv markazlarida malaka oshirish kurslarini tashkil etish. 2020-yil fevral — aprel Axborot texnologiyalari va kommunikatsiyalarini rivojlantirish vazirligi, Xalq taʼlimi vazirligi Smeta hujjatlari asosida Tashkilotchilarning mablagʻlari hisobidan Umumtaʼlim maktablari oʻqituvchilarining axborot-kommunikatsiya texnologiyalari sohasidagi bilimlarini baholash mezonini ishlab chiqish va ularning malakasini oshirish. 7. Raqamli texnologiyalar oʻquv markazlarida davlat organlari xodimlari va tadbirkorlik subyektlari uchun shartnoma asosida kechki kurslarni tashkil etish. Doimiy Axborot texnologiyalari va kommunikatsiyalarini rivojlantirish vazirligi Smeta hujjatlari asosida Tashkilotchilarning mablagʻlari hisobidan 1.4Oʻquv dasturlarini ishlab chiqish va tasdiqlash. 2. Tinglovchilarni tasdiqlangan grafik asosida tanlab olish. 3. Oʻqitishni tashkil qilish. 8. Umumtaʼlim maktablarini axborot-kommunikatsiya texnologiyalari sohasidagi oʻquv qoʻllanmalar bilan taʼminlash. 2019 — 2021-yillar Xalq taʼlimi vazirligi, Axborot texnologiyalari va kommunikatsiyalarini rivojlantirish vazirligi Smeta hujjatlari asosida Ijrochilar mablagʻlari hisobidan 1. Umumtaʼlim maktablari kutubxonalaridagi axborot-kommunikatsiya texnologiyalari boʻyicha oʻquv qoʻllanmalari va materiallarini xatlovdan oʻtkazish. 2. Xatlov natijalariga koʻra zarur kitbolar va oʻquv materillari roʻyxatini shakllantirish. 3. Roʻxatga koʻra kitoblar va oʻquv qoʻllanmalarini xarid qilish. 4. Umumtaʼlim maktablari kutubxonalarini yangi darsliklar bilan boyitib borish. III. Kompyuter industriyasi va sportini rivojlantirish 9. Andijon viloyatida Elektron kompyuter sporti federatsiyasining boʻlinmasi faoliyatini tashkil etish. 2019-yil yakuniga qadar Oʻzbekiston elektron kompyuter sporti federatsiyasi, Andijon viloyati hokimligi - - Andijon viloyatida Elektron kompyuter sporti federatsiyasining boʻlinmasi faoliyatini tashkil etish boʻyicha ishlarni amalga oshirish. 10. Viloyat miqyosida kompyuter oʻyinlari va kibersport boʻyicha davriy musobaqalarni oʻtkazish. Doimiy Oʻzbekiston elektron kompyuter sporti federatsiyasi,Oʻzbekiston yoshlar ittifoqi,Sogʻliqni saqlash vazirligi,Andijon viloyati hokimligi Smeta hujjatlari asosida Oʻzbekiston elektron kompyuter sporti federatsiyasi mablagʻlari va homiylik xayriyalari 1. 2019 — 2022-yillar davomida hududiy va respublika musobaqa-larini tashkil etish reja-jadvali va nizomini ishlab chiqish. 2. Kibersport boʻyicha musoba-qalar va turnirlar oʻtkaziladigan binolarni zarur jihoz va uskunalar bilan jihozlash. 11. Elektron kompyuter sporti boʻyicha trenerlik faoliyati bilan shugʻullanuvchi shaxslarni attestatsiyadan oʻtkazish va elektron kompyuter sporti boʻyicha trenerlar reyestrini shakllantirish. 2020-yil I chorak Jismoniy tarbiya va sport vazirligi, Oʻzbekiston elektron kompyuter sporti federatsiyasi, Andijon viloyati hokimligi - - 1. Elektron kompyuter sporti boʻyicha trenerlik faoliyati bilan shugʻullanuvchi shaxslarni attestatsiyadan oʻtkazish boʻyicha amaldagi hujjatlarga oʻzgartirishlar kiritish. 2. Elektron kompyuter sporti boʻyicha trenerlik faoliyati bilan shugʻullanuvchi shaxslarni attestatsiyasini tashkil qilish. 12. Kompyuter oʻyinlari bilan shugʻullanadigan klublar reyestrini shakllantirish va ularni pasportlashtirish. 2020-yil I chorak Jismoniy tarbiya va sport vazirligi, Oʻzbekis�on elektron kompyuter sporti federatsiyasi, Andijon viloyati hokimligi Belgilangan yigʻim miqdorida Oʻzbekiston elektron kompyuter sporti federatsiyasi va homiylar mablagʻlari 1. Ishchi guruhlarni shakllantirish, Andijon viloyatidagikompyuter oʻyinlari bilan shugʻullanadigan klublarni xatlovdan oʻtkazish. 2. Klublar reyestrini shakllantirish va ularni pasportlashtirish. 13. Umumtaʼlim maktablaridagi kompyuter sinflarini jihozlash, texnik holatni yanada yaxshilash. 2019-2020-yillar Xalq taʼlimi vazirligi, Axborot texnologiyalari va kommunikatsiyalarini rivojlantirish vazirligi, Andijon viloyati hokimligi Smeta hujjatlari asosida Xalqaro moliya institutlari va xorijiy hukumat moliya tashkilotlarining kredit va grant mablagʻlari 1. Umumtaʼlim maktablarining kompyuter texnikalari bilan taʼminlanganligini xatlovdan oʻtkazish. 2. Xatlov natijalariga koʻra kompyuter texnikalari va texnik vositalar roʻyxatini shakllantirish. 3. Roʻxatga koʻra kompyuter texnikalari va texnik vositalarni xarid qilish. 4. Xarid qilingan kompyuter texnikalari va texnik vositalarni umumtaʼlim maktablarida oʻrnatish ishlarini tashkil etish. 14. Umumtaʼlim maktablarida lokal hisoblash tarmoqlarni tashkil etish. 2019 — 2021-yillar Xalq taʼlimi vazirligi, Moliya vazirligi, Axborot texnologiyalari va kommunikatsiyalarini rivojlantirish vazirligi Smeta hujjatlari asosida Ajratilgan budjet mablagʻlari doirasida, Xalq taʼlimi vazirligining budjetdan tashqari mablagʻlari 1. Umumtaʼlim maktablarining lokal hisoblash tarmoqlarini xatlovdan oʻtkazish. 2. Xatlov natijalariga koʻra zarur jihoz va texnik vositalar roʻyxatini shakllantirish. 3. Roʻxatga koʻra jihoz va texnik vositalarni xarid qilish. 4. Xarid qilingan jihoz va texnik vositalarni umumtaʼlim maktablarida oʻrnatish sozlash ishlarini tashkil etish. 15. Hududlarda Raqamli texnologiyalar oʻquv markazlarini va kompyuter texnologiyalari, kompyuter oʻyinlari va kibersport boʻyicha toʻgaraklar faoliyatining aholi, ayniqsa, yoshlar oʻrtasida keng targʻibotini yoʻlga qoʻyish. Doimiy MTRK, OʻzA, Axborot texnologiyalari va kommunikatsiyalarini rivojlantirish vazirligi, Oʻzbekiston yoshlar ittifoqi, Xalq taʼlimi vazirligi, Jismoniy tarbiya va sport vazirligi Smeta hujjatlari asosida Ijrochilar mablagʻlari hisobidan 1. Mediya-reja ishlab chiqish va tasdiqlash. 2. Hududlarda targʻibot guruh-larini shakllantirish, targʻibot rejasini ishlab chiqish. 3. Raqamli texnologiyalar oʻquv markazlarini va kompyuter texnologiyalari, kompyuter oʻyinlari va kibersport boʻyicha toʻgaraklar faoliyati toʻgʻrisida maxsus koʻrsatuv va roliklar tayyorlab, ommaviy axborot vositalari va ijtimoiy tarmoqlar orqali keng yoritib borish. 1. Sh.M. Sadikov — Oʻzbekiston Respublikasi axborot texnologiyalari va kommunikatsiyalarini rivojlantirish vaziri, Ishchi guruh rahbari 2. U.I. Shukurov — Andijon viloyati hokimining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari, Ishchi guruh rahbarining oʻrinbosari 3. Sh.X. Shermatov — Oʻzbekiston Respublikasi xalq taʼlimi vaziri 4. D.X. Nabiyev — Oʻzbekiston Respublikasi jismoniy tarbiya va sport vaziri 5. I.U. Madjidov — Oʻzbekiston Respublikasi oliy va oʻrta maxsus taʼlim vaziri 6. Sh.R. Rajabbayev — Oʻzbekiston Respublikasi innovatsion rivojlanish vazirining birinchi oʻrinbosari v.b. 7. A.Y. Xaydarov — Oʻzbekiston Respublikasi moliya vazirining oʻrinbosari 8. A.M. Jumaboyev — Oʻzbekiston yoshlar ittifoqi Markaziy Kengashi raisining birinchi oʻrinbosari T/r Tuman (shahar) nomi Raqamli texnologiyalar oʻquv markazi joylashtiriladigan manzil 1. Andijon shahri Choʻlpon koʻchasi, 9-uy 2. Asaka tumani Asaka shahri, Sohil boʻyi koʻchasi, 1-uy 3. Shahrixon tumani Shahrixon shahri, Shahrixon shox koʻcha, 42-uy 4. Andijon tumani Kuygan-yor shaharchasi, Andijon koʻchasi, 2-uy 5. Izboskan tumani Ch. Azimov koʻchasi, 1-uy 6. Qoʻrgʻontepa tumani Mustaqillik koʻchasi, 50-uy 7. Baliqchi tumani “Avesto” MFY, Xudayberdiyev koʻchasi, 8-uy 8. Paxtaobod tumani Paxtaobod shahri, A. Temur koʻchasi, 2-uy 9. Jalaquduq tumani Oxunboboyev shahri, Oʻzbekiston koʻchasi, 48-uy 10. Marhamat tumani Ipak yoʻli koʻchasi, 1-uy 11. Oltinkoʻl tumani Chinobod koʻchasi, 35-uy 12. Buloqboshi tumani Farogʻat koʻchasi, 43-DIMI 13. Xoʻjaobod tumani Uzun koʻchasi, 11-uy 14. Boʻz tumani A. Ikramov koʻchasi, 14-uy 15. Ulugʻnor tumani “Shahribod” MFY, Mustaqillik koʻchasi, 2-uy 16. Xonobod shahri Ziyokor koʻchasi, 5-uy